Auļi

Auļi ir 2003. gadā izveidota Latvijas mūsdienu tautas mūzikas grupa, kas paši sevi dēvē par „dūdu un bungu grupu”. Grupa galvenokārt izpilda instrumentālo mūziku — dažādu latviešu tradicionālo tautas deju un dūdu melodiju aranžējumus, citu Eiropas tautu tradicionālās melodijas —, kā arī savus oriģinālos skaņdarbus un tautasdziesmu aranžējumus.

 Vēsture 

2013. gadā grupa izdeva savu 10 gadu darbības jubilejas albumu „Dižducis”, kurā apkopoti 11 jau iepriekš izdotu skaņdarbi jaunā Kārļa Auzāna aranžējumā un 1 iepriekš neizdota dziesma.

2017. gadā Auļi kopā ar tautas mūzikas grupu Tautumeitas izveidoja kopprojektu „Auļi un Tautumeitas” un paziņoja par kopīga vedību tematikai veltīta albuma „Lai māsiņa rotājās!” ierakstīšanu, kā arī to pavadošu koncerttūri. 2017. gada 19. jūlijā Auļi un Tautumeitas laida klajā pirmo dziesmu no topošā albuma — „Manā lopu laidarā” bet 2017. gada 24. jūlijā arī kopprojekta dalībnieku režisētu videoklipu gaidāmā albuma otrajai dziesmai „Dzied’ papriekšu, brāļa māsa”. 29. jūlijā Āraišu ezerpils arheoloģiskajā parkā notika albuma atvēršanas svētki.

 Apbalvojumi 

Auļi kategorijā „Labākais tautas vai pasaules mūzikas albums” trīs reizes saņēmuši Latvijas Mūzikas ierakstu gada balvu „Zelta mikrofons” (2007. gadā par albumu „Auļos...”, 2011. gadā par albumu „Etnotranss” un 2014. gadā par albumu „Dižducis”), bet vēl divas reizes tai tikuši nominēti (2005. gadā par albumu „Sendzirdēju” un 2017. gadā par albumu „Gadalokos”).

 Grupas dalībnieki 
 Kaspars Bārbals — dūdas, stabules, bombarde un bungas
 Leanne Barbo — igauņu dūdas un vargāns
 Gatis Valters — ģīga un bungas
 Māris Jēkabsons — dūdas un balss
 Edgars Kārklis — dūdas
 Normunds Vaivads — dūdas
 Gatis Indrēvics — dūdas un bombarde
 Mikus Čavarts — sitamie instrumenti (celma bungas, vara bungas, šķīvji, gongi, māla pods)
 Edgars Krūmiņš — bungas
 Kaspars Indrēvics — lielās celma bungas
 Edgars Kučiks — bungas (no 2021. gada)

 Diskogrāfija 

 Studijas albumi 
GadsVāksNosaukumsIzdevējs2005120pxSendzirdējuLauska2007120pxAuļos...Lauska2010120pxEtnotranssLauska2013120pxDižducisLauska2016120pxGadalokosLauska2019120pxSenču balsisLauska

Kopā ar Tautumeitām
GadsVāksNosaukumsIzdevējs2017120pxLai māsiņa rotājās!Lauska

 Videogrāfija 
 Tymsiņš (2008)
 Līkais (2008)
 Tāltālu (2013; piedaloties Kilema)
 Sūda dziesma (2014)
 Visi tēva sirmi zirgi (2015; piedaloties Alta)
 Salniņa (2016; piedaloties Vektoram)
 Pieguļā (2016; piedaloties Rodenpoys)
 Metens (2017)
 Dzied’ papriekšu, brāļa māsa (2017; ar Tautumeitām)
 Hunnu Guren (2018; piedaloties Bacorigam Vānčigam)
 Orbina (2018; piedaloties Kajam Sombijam)
 Almerlied Huidirdio (2019; piedaloties Albinam Paulus un Vektoram)
 Bērītim kumeļam (2019; piedaloties Edgaram Liporam, Bacorigam Vānčigam, Kajam Sombijam un Albinam Paulus)

 Atsauces 

 Ārējās saites 
  /
 Grupas Draugiem.lv profils 
 Grupas Facebook lapa /

 Intervijas 
 Grupa «Auļi» un «Tautumeitas» . 2017. gada 22. jūnijs. Rīta Panorāma. LTV. Skatīts: 2017. gada 30. jūlijā.
 Intervija ar grupa «Auļi». 2017. gada 31. janvāris. Rīta Panorāma. LTV. Skatīts: 2017. gada 30. jūlijā.

Kategorija:Latvijas tautas mūzikas grupas